Kommunestyret

#### **Brøyting i Brasøy og Husvær. Uttalelse fra eldrerådet og rådet for personer med funksjonsnedsettelse**

**Eldrerådet og rådet for personer med funksjonsnedsettelse behandlet saken i møte den** **04.12.2023, og fattet følgende**

**uttalelse:**

**Brøyting i Brasøy og Husvær**

Administrasjonen i Herøy kommune har foreslått at brøyting i Brasøy og Husvær skal foregå med kommunens egen folk.

Dvs. de samme som brøyter på Sør-Herøy/Tenna. De kommer med ferja utover kl 09.20. Dette er uholdbart.

Skal de eldre (som det er flest av) i Brasøy og Husvær komme seg til lege/sykehus må de enten dra med hurtigbåten kl 07.25 eller ferja kl 09.20.

Har det snødd i løpet av natta, og det ikke er brøyta mister de både legetime og sykehustime.

Det kan også få katastrofale følger, som i verste fall kan ende med dødsfall dersom noen blir alvorlig syk, og må raskt til sykehus.

Vi ber innstendig Herøy kommune om å få til ei ordning slik at veiene er brøytet før kl 07.25 når hurtigbåten går.

Å gi tjenester ute i distriktet koster, men det har Herøy kommune råd til. Kommunen har flere ganger måttet sette inn økonomiske tiltak for å dekke tjenester til innbyggerne. Viser her til ansettelse av både leger og sykepleiere.

Med hilsen

Kristin Vangen

Administrasjonskonsulent

*Dokumentet er elektronisk godkjent og har derfor ikke signatur.*